T̃e'ñapa' Yomporepa'chña e'ñe ahuamencat̃ sepene' ama't allohuen pa'namenacop ñeñt̃ atarr sherbets ñocop . E'ñe yame'ñeñot̃ Puechemer ñeñt̃ Jesucristo ñachña ya'cohuentatene'ña ora yoct̃ap̃ña ñeñt̃ atet̃ yoct̃ape'chyen yeyoc̈hro allochñapa' att̃ochña e'ñe cohuen yoct̃ape'cherr ora allohuen ñeñt̃ cohuen enten ña . Att̃ochña e'ñech cohuenare' sorrtatyen ñeñt̃ e'ñe atet̃ muenen ña . Ñeñt̃pa' ñeñt̃ara Yompor ñeñt̃ e'ñe yocshatene' yeyoc̈hro ñam̃a ñeñt̃ara ñeñt̃ tantaterre' Puechemer rromot̃ ñeñt̃ Yepartseshar yepen , Jesucristo ñeñt̃ña atarr cohuen yecuam̃pene' atet̃ ñerra'mrrat̃e' ñeñt̃ atarr cohuen cohuam̃pene' po'carrneror . E'ñe po'rrasoña alloña a'poctatonay ñeñt̃ e'ñe etserra ñeñt̃ña a'poctateñetspa' ama't errponañapa' amach huañerro . T̃e'ña e'ñe t̃ayot̃eñpa' yecohuentatoñepa'ch Cristo ama't errponohuañen . Ñeñt̃pa' att̃etepa'ch Nompore yocop .
